Էլիսա Զաքարիա Խուրի

Էլիսա Զաքարիա Խուրի (արաբ․՝ إليسار زكريا خوري‎‎‎), լիբանանցի երգչուհի, հայտնի է նաև որպես Էլիսա (արաբ․՝ إليسا‎‎‎): Ծնվել է 1972 թվականի հոկտեմբերի 27-ին Բեկայի հովտի Դեյր-էլ-Ախմարում (Լիբանան)։


== Կենսագրություն ==


=== Վաղ տարիներ ===
Էլիսան ծնվել է բազմանդամ Մարոնիական ընտանիքում , նա ունի երեք եղբայր և երկու քույր, հայրը լիբանանցի Զաքարիա Խուրին է (արաբ․՝ زكريا خوري‎‎‎), մայրը` սիրիացի Յուման Սաուդը (արաբ․՝ يمني سعود‎‎‎): Նրա հայրը արաբական գրականություն էր դասավանդում, մահացել է քաղցկեղից 2004 թվականին։ Էլիսան իր կրթությունը ստացել է Լիբանանի պոլիտեխնիկական ինստիտուտում։


=== Երաժշտական կարիերա և առաջին ալբոմ ===
16 տարեկան հասակում Էլիսան սկսել է մասնակցել քաղաքական քննադատության թեմայով կազմակերպվող թատերական բեմադրություններին, հայտնի լիբանանցի շանսոնյե Վասիմ Տաբարի (արաբ․՝ وسيم طبارة‎‎‎) և Theatre de 10 Heures-ի հետ։
1992 թվականի մարտին նա մասնակցել է տաղանդների մրցույթին Studio Al Fan ստուդիայում, ելույթը հաղորդվել է LBCI (Lebanese Broadcasting Corporation) ռադիոյով և Մերձավոր Արևելքի առավել հայտնի հեռուստատեսային ալիքով, արդյունքում մրցույթում Էլիսան զբաղեցնում է երկրորդ տեղը և արժանանում արծաթե մեդալի։ Երկար ընդմիջումից հետո 1999 թվականին EMI ընկերությունը թողարկում է նրա առաջին` Baddi Doub (արաբ․՝ بدي دوب‎‎‎) ալբոմը, որը Լիբանանի և Մերձավոր Արևելքի շրջանում վաճառվել է 100.000 կրկնօրինակ։


=== W’akherta Maak (2000-2001) ===
Առաջին ալբոմից ունեցած հաջողությունից հետո 2000 թվականի սեպտեմբերին Էլիսը թողարկում է հաջորդ W’akherta Maak (արաբ․՝ وآخرتا معك‎‎‎) ալբոմը, որն իր մեջ ներառում էր Bitghib Betrouh (արաբ․՝ ضاع العنوان‎‎‎) էկրանավորված հիթերը, որը կատարել է լիբանանցի աստղ Ragheb Alama-ի (արաբ․՝ راغب صبحي علامة‎‎‎) հետ, վաճառվել է ավելի քան 200.000 կրկնօրինակ։
Էլիսան և Քրիս դե Բուրգը միասին կատարել են արաբաանգլիական «Լիբանանյան գիշերներ» երգը, որը ձայնագրվել է Լոնդոնում և ընդգրկվել է Դե Բուրգա Timing Is Everything ալբոմում։


=== Ayshalak (2002-2003) ===
Երրորդ` Ayshalak (արաբ․՝ عايشالك‎‎‎) ալբոմը թողարկվել է 2002 թվականին` իր մեջ ներառելով համանուն տեսահոլովակը, որը նկարահանել է ֆրանսիացի ռեժիսոր Ֆաբրիս Բեգոտը Փարիզում։ Տեսահոլովակի համար հագուստը տրամադրել է Քրիստիան Դիորը։ Էլիսան դարջել է արաբ աստղերից առաջինը , որը ներկայացրել է այդ ապրանքանիշը։ Տեսահոլովակը և երգը մեծ հաջողություն են ունեցել, և շուտով Էլիսան կոմպոզիտոր և գործիքավորող Ժան Մարի Ռիչի հետ թողարկում է նոր հիթ` Agmal Ehsas (արաբ․՝ أجمل إحساس‎‎‎) անվամբ, որը դառնում է Ayshalak ալբոմի իր հայտնիությամբ երկրորդ սինգլը։ Երգի տեսահոլովակը նկարահանել է Լիբանանցի ռեժիսոր Սելիմ աթ Թուրքը։ 2002 թվականին Էլիսան և Սելիմը ստացել են Murex D’Or մրցանակը, Էլիսան` որպես լավագույն երգչուհի, իսկ Սելիմը` լավագույն տեսահոլովակի հեղինակ։


=== Ahla Donya (2004-2005) ===
Երգչուհու չորրորդ` Ahla Donya (արաբ․՝ أحلى دنيا‎‎‎) ալբոմը թողարկվել է 2004 թվականին, Rotana Records ընկերության հետ։ Այդ ալբոմում ներառված էին Koll Youm Fi Omry (արաբ․՝ كل يوم في عمري‎‎‎), Erga' Lel Shoa' (արաբ․՝ لو نرجع سوا‎‎‎), Hobbak Waja (արաբ․՝ ارجع للشوق‎‎‎) և Ahla Donya (արաբ․՝ احلى دنيا‎‎‎) հիթերը։ 2005 թվականին Էլիսան հաղթել է World Music Awards «ամենավաճառվող արտիստը Մերձավոր Արևելքում և Հյուսիսային Աֆրիկայում» անվանակարգում։ Նաև 2005 թվականին թողարկվել է ալբոմների հավաքածուն` 1000 օրինակ հատուկ փաթեթավորմամբ և երգչուհու փոքր կենսագրությամբ։


=== Bastanak (2006-2007) ===
2006 թվականի սկզբին Էլիսը Rotana Records-ի հետ թողարկել է նոր հինգերորդ` Bastanak (արաբ․՝ بستناك‎‎‎) ալբոմը։ Այս ալբոմի ստեղծմանը բացի Ժան Մարի Ռիչիից մասնակցել են նաև մի քանի այլ պրոդյուսերներ։ Պրահայում համանուն երգի հետ նաև տեսահոլովակ է նկարահանվել, որը ցուցադրվել է միայն Rotana music ալիքով։ 2006 թվականին Էլիսը և Քրիստինա Ագիլերան նկարահանվել են պեպսիի գովազդում։


=== Ayami Beek (2007-2009) ===
Ayami Beek (արաբ․՝ ايامي بيك‎‎‎) վեցերորդ ալբոմը, որն իր մեջ ներառում էր 11 երգ, թողարկվել է 2007 թվականի դեկտեմբերի 20-ին, Rotana-ի հետ միասին։ Betmoun  ալբոմի առաջին երգը Rotana’s PEPSI Top 20 Charts-ում զբաղեցրել է առաջին տեղը։


=== Tsadaq Bmein (2009) ===
Tsadaq Bmein (արաբ․՝ تصدق بمين‎‎‎) ալբոմը թողարկվել է 2009 թվականի դեկտեմբերի 26-ին։ Ալբոմի թողարկումից 15 օր անց Rotana Records-ի պատմության մեջ ալբոմը դառնում է ամենավաճառվածը։ Վաճառվել է ալբոմի 750.000 օրինակ Լիբանանում, Եգիպտոսում, Հորդանանում և Մերձավոր Արևելքում։ Tsadaq Bmein ալբոմի համար Էլիսան հաղթել է World Music Awards 2010 մրցույթում «ամենավաճառվող արտիստը Մերձավոր Արևելքում» անվանակարգում։


=== Քաղաքական նախապատվություն ===
Էլիսան աջակցում էր Լիբանանյան ուժեր քրիստոնեական զանգվածային քաղաքական կուսակցությանը և նրա առաջնորդին Սամիր Ջաաջաային։


== Սկավառակագրություն ==


== Տեսահոլովակներ ==
Baddi Doub (1998)
W’akherta Ma’ak (2000)
Betghib Betrouh (2001)
Ayshalak (2002)
Ajmal Ehssas (2003)
Lebanese Night (2003): Duo with Irish artist Chris De Burgh
Koli youm fi omry (2004)
Erga' Lel Sho2 (2004)
Hobak Wajaa (2005)
Bastanak (2006)
Law Te’rafoh (2007)
Betmoon (2008)
Awakher El Sheta (2009)
Aa Bali Habibi (2010)


== Մրցանակներ ==
Արծաթե մեդալ Studio Al Fan մրցույթում (1992)։
The Murex D’Or award` քաղաքի լավագույն կին կատարողը (2002)։
Zahret Al Khaleej Magazine` լավագույն արաբ կին կատարողը (2003)։
Al Ahram Newspaper` կին կատարողի ամենաշատ վաճառված ալբոմները Եգիպտոսում (2004)։
LG Music Festival Award. 2004
AUST University Honoure (Լիբանան 2005 թվական)։
World Music Award ամենավաճառվող արտիստը Մերձավոր Արևելքում` Ahla Donya ալբոմի համար (2005)։
The Murex D’Or award` տարվա լավագույն կին կատարող (2005)։
Լավագույն արաբ Al Aghani ռադիոյի կատարող (Եգիպտոս 2005 թվական)։
Zahret Al Khaleej Magazine`տարվա լավագույն կատարող (2005)։
Hobbak Waja` լավագույն տեսահոլովակ (2005)։
Տարվա լավագույն կին կատարող (2005)։
World Music Award` ամենավաճառվող արտիստը Մերձավոր Արևելքում Bastanak ալբոմի համար (2006)։
Լիբանանի պրոֆեսիոնալ կատարողների միության պատվո շքանշան (2007)։
Middle East Music Award` լավագույն արաբ կին կատարողը (2008)։
Zahrat Al Khaleej Magazine` լավագույն հագնված արաբ կատարող (2008)։
Big Apple Music Award` լավագույն կին կատարողը (2010)։
World Music Award` Tsadaq Bmein ալբոմի համար (2010)։
The Murex D’Or Award` լավագույն լիբանանցի կատարող (2010)։
The Murex D’Or Award` լավագույն հաջողություն (2010)։


== Ծանոթագրություններ ==


== Արտաքին հղումներ ==
Երգչուհու պաշտոնական կայքը Archived 2019-01-18 at the Wayback Machine.
Էլիսա Թվիթթերում
Էլիսա Ֆեյսբուքում
Երգչուհու ալիքը Youtube-ում